อาเบะฉุน! โสมแดงยิงจรวดข้ามเกาะฮอกไกโด ดันเงินเยนแข็งค่าสุดในรอบ 4 เดือน - FINNOMENA
เกาหลีเหนือสร้างความแตกตื่นอีกแล้ว โดยเฉพาะกับญี่ปุ่น ด้วยการยิงขีปนาวุธออกจากบริเวณภูมิภาคซูนันเมื่อช่วงเช้าวันอังคาร ผ่านน่านฟ้าเหนือเกาะฮอกไกโดของญี่ปุ่น
29 ส.ค. 2560

เกาหลีเหนือสร้างความแตกตื่นอีกแล้ว โดยเฉพาะกับญี่ปุ่น ด้วยการยิงขีปนาวุธออกจากบริเวณภูมิภาคซูนันเมื่อช่วงเช้าวันอังคาร ผ่านน่านฟ้าเหนือเกาะฮอกไกโดของญี่ปุ่น
จากนั้นจรวดได้แตกออกเป็น 3 ชิ้นและตกลงสู่ทะเล ห่างจากแหลมอิริโมะ บนเกาะฮอกไกโดราว 1,180 กิโลเมตร
ด้านนายกรัฐมนตรีชินโซ อาเบะ กล่าวประณามเกาหลีเหนืออย่างหนัก ว่าเจตนาคุกคามอธิปไตยของญี่ปุ่นอย่างร้ายแรง และเรียกร้องให้ประชาคมโลกโดยเฉพาะสหรัฐเพิ่มแรงกดดันต่อรัฐบาลเปียงยาง
ความหวั่นผวาครั้งนี้ ส่งผลให้เงินเยนทำสถิติแข็งค่าที่สุดนับตั้งแต่เดือนเม.ย. ที่ผ่านมา ด้านเงินฟรังก์สวิสที่ถือเป็นหนึ่งในสินทรัพย์ปลอดภัยที่สุด ก็ทำสถิติแข็งค่าที่สุดในรอบ 1 เดือนเมื่อเทียบกับเงินดอลลาร์สหรัฐ
ส่วนราคาทองคำปรับตัวเพิ่มขึ้น 0.9% มาอยู่ที่ 1,324 ดอลลาร์สหรัฐต่อ 1 ออนซ์ สูงที่สุดนับตั้งแต่วันที่ 9 พ.ย. ปีที่แล้ว
Source: เดลินิวสืออนไลน์
ที่มา : https://www.cnbc.com/2017/08/28/asia-markets-focus-on-north-korean-missile-launch-gold-yen.html
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: